સમય વીતતો હતો, એકાદ કલાક પછી ફરી અપહરણકારે અમીતભાઈને ફોન કર્યો. આ સમયે અમીતભાઈને ક્રાઇમ બ્રાન્ચની કચેરીમાં જ બેસાડી રખાયા હતા. પોલીસે પણ આ ફોન સાંભળ્યો. હવે અપહરણકારાએ અમીતભાઈને તાત્કાલીક રૂપિયા લઇને સરખેજ બોલાવ્યાં. પોલીસે અપહરણકારોને પોલીસ કાર્યવાહીની ગંધ ન આવે માટે અમીતભાઈને શું વાત કરવી તે શીખવાડી દીધુ હતુ. અમીતભાઈએ અપહરણકારો સાથે બાર્ગેનીંગ કર્યું, ‘આટલા રૂપિયા નથી થયા, પાંચ લાખ રોકડ પડ્યાં છે અને થોડા દાગીના આપી જઉં છું.’. અપહરણકારો તાત્કાલીક માની ગયા, આ સાંભળતા જ હિમાંશુ શુક્લા સમજી ગયા કે, અપહરણકારો નવા નિશાળીયા છે નહીંતર આટલા જલ્દી પ્રોફેશનલ ગેંગ ન માને. જો કે, અપહરણકારો નવાનિશાળીયા હોવાથી એ વાતનો ડર પણ વધી ગયો કે, તે અપહૃત બાળકોની ઉતાવળમાં હત્યા ન કરી નાંખે..! માટે ઓપરેશન તેજ બનાવાયું. પોલીસટીમ ખાનગી કપડામાં અલગ અલગ વાહન પર સરખેજ પહોંચી. બીજી તરફ અમીતભાઈને એકલા એક ખાનગી ગાડીમાં રૂપિયા ભરેલી બેગ સાથે સરખેજ રવાના થવાનું કહેવાયું. પોલીસની સતત નજર અમીતભાઈ પર હતી.